Document ID: 32012D0810

NÕUKOGU OTSUS 2012/810/ÜVJP,
20. detsember 2012,
millega muudetakse otsust 2011/235/ÜVJP teatavate isikute ja üksuste vastu suunatud piiravate meetmete kohta seoses olukorraga Iraanis
EUROOPA LIIDU NÕUKOGU,
võttes arvesse Euroopa Liidu lepingut, eriti selle artiklit 29,
ning arvestades järgmist:
(1)
Nõukogu võttis 12. aprillil 2011 vastu otsuse 2011/235/ÜVJP (1).
(2)
Tuleks täpsustada, et Iraanis siserepressioonideks kasutada võidavate vahendite müügi, tarnimise, üleandmise või ekspordi keeldu ei kohaldata juhul, kui selliste vahendite müük, tarnimine, üleandmine või eksport on ette nähtud üksnes liidu ja selle liikmesriikide personali kaitseks Iraanis, ega selliste vahenditega seotud tehnilise abi, vahendusteenuste või muude teenuste osutamise ega rahastamise või rahalise abi andmise suhtes.
(3)
Seepärast tuleks otsust 2011/235/ÜVJP vastavalt muuta,
ON VASTU VÕTNUD KÄESOLEVA OTSUSE:
Artikkel 1
Otsuse 2011/235/ÜVJP artiklisse 2b lisatakse järgmine lõige:
„3. Lõikeid 1 ja 2 ei kohaldata vahendite müügi, tarnimise, üleandmise või ekspordi suhtes juhul, kui sellised vahendid on ette nähtud üksnes liidu ja selle liikmesriikide personali kaitseks Iraanis, ega selliste vahenditega seotud tehnilise abi, vahendusteenuste või muude teenuste osutamise ega rahastamise või rahalise abi andmise suhtes, mille asjakohane pädev asutus on eelnevalt heaks kiitnud.”
Artikkel 2
Käesolev otsus jõustub selle vastuvõtmise kuupäeval.
Brüssel, 20. detsember 2012

Labels: 3
10
18
5